Roser Bru Llop

**Roser Bru Llop** (Bartzelona, 1923ko otsailaren 15a - Santiago, Txile, 2021eko maiatzaren 26a) 1939tik aurrera Txilen erroturiko margolari eta grabatzaile katalana izan zen, mugimendu neofiguratiboari atxikia. Olerki liburu garrantzitsuak ilustratu zituen (Pablo Nerudaren *Diez odas para diez grabados de Roser Bru*, adibidez) eta bere lanak ikusgai daude munduko hainbat museotan. Roser-en familiak, Errepublikarekin konprometiturik zegoenez, erbestera joan behar izan zuen Espainiako gerra bukatutakoan. Frantziatik Txilera joan ziren Winnipeg itsasontzian, beste bi mila bidaiarirekin batera, eta bertan gelditu ziren betiko.

## Biografia 
Roser Bru Llop Josefa Llop artista plastikoaren eta Lluis Bru kazetari eta Kataluniako Parlamentuko diputatuaren alaba izan zen. 1924an bere familia Parisera (Frantzia) erbesteratu zen Miguel Primo de Riveraren diktaduraren ondorioz. Bruk gogoan gorde zuen bizitza osoan esperientzia hori. 2018an eginiko elkarrizketa batean hau kontatuz zuen:

«Gerrako errefuxiatua naiz. Valparaisora iritsi nintzen bi mila eta berrehun lagun baino gehiago zeramatzan itsasontzi txiki batean. Haietako asko kontzentrazio-esparruetatik zetozen. José Balmes margolaria eta Leopoldo Castedo historiagilea ere bertan ziren. Hamasei urte nituen, eta haurrak zaintzeko ardura hartu behar izan nuen. Haietako bat hil egin zen. Kareletik behera bota behar izan genuen». 1957an, Nemesio Antúnezek zuzendutako Taller 99 atelierrean grabatu teknika ikasten hasi zen. 

Txileko Unibertsitate Katoliko Pontifizioaren Arte Eskolako sortzaileen taldeko kide izan zen, eta bertan marrazketa eta pintura eskolak eman zituen 1964tik 1968ra arte. Teknika desberdinetako muralak ere egin zituen Talcahuanoko eskolarako etaSantiagoko *Cerro San Cristobal*  mendiko Arte Etxerako.       

Bere obran zeharkako presentzia dauka emakumearen gaiak. Marrazkian, koloreetan, metaforetan, gorputzeko esperientzia mingarrietan, hala nola Frida Kahlo eta Gabriela Mistralenak, edo Txilen desagertutakoenak; Virginia Woolf-ena bezalako edertasun iheskorrak, edo duela ehunka urte ahaztutako emakumeak; amatasun materialak eta fruituak, ugalkortasunarekin erlazionatzen direnak, baina baita mutilatuak eta zaurituak ere, egoera mingarrietan.

## Esker onak 
* 1995ean, Isabel Katolikoaren Ordenako komendadore izendatu zuten Espainian. 
* 2000. urtean, Altazor saria jaso zuen, Pintura kategorian,  *Enseñanzas de Goya* lanagatik
* 2015ean Txileko Gobernuak Arte Plastikoen Sari Nazionala eman zion
* 2018an Arte Ederretako Merituaren Urrezko Domina jaso zuen
* 2020an, Kataluniako Generalitatearen Creu Sant Jordi domina jaso zuen
* 2022an, Paula Bonet artistaren ekimenaz, Roser Bru Bekak sortu ziren. Bi urterik behin ematen diren beka horien helburua Roser Bruren irudia zabaltzea da, eta, horrez gain, haren figurak markatutako bi sorkuntza-gune senidetzea: Bartzelonako *La Madriguera* eta Txileko Santiagoko *Taller 99* tailerrak. Bertan, Bruk bere ibilbidearen zati handi bat garatu zuen eta grabatzaile-belaunaldi berri bat trebatu zuen.

## Galeria 

Fitxategi:Javier_de_Villota_44.JPG|link=Archivo:Javier_de_Villota_44.JPG|Artistaren estudioa Santiagon (Txile).
Fitxategi:Javier_de_Villota_46.JPG|link=Archivo:Javier_de_Villota_46.JPG|Javier de Villota artista madrildarra Bruren estudioan 2013.

## Erreferentziak 
## Kanpo estekak 
* Roser Bru, Instagram
* , Internet Movie Database
* Roser Bru Llop, Txileko Unibertsitatea
* Roser Bruren lanak Txileko Unibertsitateko Liburutegi Digitalean
* Roser Bru Llop artistari buruzko dokumentala. Txileko Unibertsitatea
* La gran maleta de... Roser Bru. Fundación futuro.
* Roser Bru Llop, Premio nacional de Artes Plásticas - 2015. Pontificia Universidad Católica de Chile
* Fundación Roser Bru